મોડાસાના ગણેશપુર વિસ્તારમાં આવેલ જીઆઈડીસી ખાતે અમી ઈન્ડસ્ટ્રીઝ ચાલી રહી છે. આ ઈન્ડસ્ટ્રીઝમાં ૨૯ તારીખની મોડી રાત્રીએ તસ્કરો ત્રાટક્યા હતા. અને ઈન્ડસ્ટ્રીઝની આગળ આવેલ શેડનું પતરું તોડી અંદર પ્રવેશી કોપરના કેબલ વાયર ભરેલા બોક્સ નંગ-૩૫ જેની કિંમત ૨૫ હજાર, જુની મોટરમાંથી કાઢેલ કોપર સ્ક્રેપ વાયર આશરે ૬૪૦ કિ.ગ્રા જેની કિંમત ૨ લાખ, કોપર ગન મેટલ સ્ક્રેપ ૩૧૪ કિગ્રા જેની કિંમત ૧.૧૦ લાખ તથા સબમર્સીબલ મોટરમાં ઉપયોગમાં લેવાતું કોપર ૧૭૦ કિગ્રા જેની કિંમત ૮૨,૭૩૦ મળી કુલ ૬,૧૭,૭૩૦ની મત્તાની ચોરી કરી હતી. આ અંગે દેવકરણભાઈ પુંજાભાઈ પટેલે મોડાસા ટાઉન પોલીસ સ્ટેશનમાં ફરિયાદ નોંધાવતાં પોલીસે તપાસ હાથ ધરી છે.